**Resume af ledersamling den 9. marts 2023 hos Sakskøbing Spejderne.**

Ca. 40 ledere og seniorer samt div.ledelsen deltog i mødet.

Efter aktivitet v/gruppeleder Jesper omkring pejling blev deltagerne fordelt i 4 grupper, hvor der skulle tales om følgende: Ideer til Sydhavs Camp den 28/9 – 1/10 på Kråruplund for: Mikro-mini – junior – trop samt samtalekort.

Der kom mange ideer frem til de enkelte grene til Sydhavs Camp – disse ideer vedlægges referatet.

Der blev nedsat en arbejdsgruppe, som skal komme med oplæg til program for Sydhavs Camp for mikro-mini, junior og trop og evt. også familiespejd. Dette oplæg fremlægges på ledersamlingen den 1. juni hos Aztekerne. Arbejdsgruppen består af: DC Emil, DA Sofie, Martin fra Nr. Alslev vedr. familiespejd og mikro-mini, Chano fra Nakskov vedr. junior, John fra Nakskov og Mads fra Sakskøbing vedr. trop. – Emil indkalder arbejdsgruppen.

Inden afslutning på mødet blev følgende nævnt:

* Jakob, Aztekerne: Ved Søen Rundt manglede 12 spejdere ved afslutningen, flere bliver hentet efter madposten, hvor der blev udleveret mærke for deltagelsen. Næste år udleveres mærket for gen-nemførelsen først ved afslutningen og grupperne opfordres til at ”opdrage” forældrene til ikke at hente spejderne uden at give besked til det tlf.nr., som oplyses fra teamets side. – Der bliver kage-post i 2024!!!!
* Tropsdøgn 25-26/3 i Nr. Alslev. Martin opfordrede til at troppene tilmelder sig. Bliver gennemført selv om ikke mange deltager. Det bliver en weekend til hygge, så husk patruljestander og patrulje-kasse.
* Marianne, Storstrøm nævnte, at mikro-minidag afholdes den 10. juni i Vålse by. Der kommer indby-delse.
* Der afholdes divisionsrådsmøde den 27. april på Kråruplund, hvor alle er velkomne. Der ønskes en kvindelig DC og der skal findes 1 medlem til ledelsen, da Kim stopper.
* DA Sofie og Martin, Nr. Alslev er ved at samle divisionens historie. Vil bl.a. lave billedserie fra Vippo-retterne. Har besøgt Nakskov og fået materiale, vil besøge Nyk.F. næste gang.

Aftenen sluttede med ”Spejderbror”.

Tak til Sakskøbing spejderne for husly og kaffe og lækker kage.

Resume v/Besse